SPRÁVA ZO ZAHRANIČNEJ PRACOVNEJ CESTY č. 23/2016

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, Odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.2.2016 (00:01) – 29.2.2016 (23:59)
Styčná kancelária SR pre výskum a vývoj v Bruseli
Cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci február 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC v mesiaci február 2016 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
V mesiaci február som sa zúčastnila akcie, ktorú usporiadala írska styčná kancelária IGLO OPEN. Témou bolo „How JRC provides science-based policy advice to EC“. Tejto téme sa venovala Lilianna Paseciniec, vedúca oddelenia pre medzinárodnú spoluprácu Spoločného výskumného strediska EK (DG JRC). Pani Paseciniec predstavila štruktúru všetkých pracovísk DG JRC. Zdôraznila poskytovanie odborného poradenstva a hovorila o tom, ako pre JRC je dôležité medzinárodné partnerstvo, globálna spolupráca takisto ako aj spolupráca s akademickou sférou
Dňa 4.2.2016 sa v priestoroch SLORD konalo stretnutie Workshop IND2016 a ReINEU2016, kde sa stretli zástupcovia holandského organizačného tímu pre IND2016, slovenského organizačného tímu konferencie ReINEU2016solu so zástupcami EK. Víziu budúcnosti priemyslu v Európe Klein Lebbink, ktorý hneď na úvod  prezentoval, že EÚ potrebuje posunúť priemysel dopredu,  priemysel musí byť konkurencie schopný a to sa udeje pomocou reindustrializácie a pomocou 4. priemyselnej revolúcie. Cieľom stretnutia bolo prediskutovať politicky odkaz budúcich konferencií v Holandsku a následne konferencie počas slovenského predsedníctva.
Vo februári som sa takisto zúčastnila tréningu IGLO Web Side training, kde nám si spolu s ostatnými kolegami zo styčných kancelárií bol predstavený program, ktorým sa styčné kancelárie a cela sieť IGLO dokáže navzájom komunikovať, informovať sa o plánovaných akciách a kde majú prístup iba členovia IGLO skupiny. Akcia bola zorganizovaná v centre NETHER.
Vo februári sa v Bruseli konala aj konferencia High - Level Conference on Energy - Intensive Industries, ktorej som sa zúčastnila. Konferencia bola zameraná na konkurencieschopnosť energeticky náročných odvetvi. Úvodom vystúpil komisár Jyrki Tapani Katainen, ktorý zhodnotil európsky priemysel  a naznačil kľúčové výzvy a priority priemyslu, ktorými sú modernizácia a najmä digitalizácia priemyslu, energetická účinnosť a integrácia do globálnych reťazcov. Na tejto konferencii vystúpil aj slovensky minister hospodárstva pán Vazil Hudák. Pán minister predstavil našu krajinu ako priemyselnú časť Európy, kde sa vyrába veľké množstvo automobilov, ale spomenul aj iné odvetvia. Vyzval európskych lídrov aby sa prešlo od diskusie k akcii a poukázal na nutnosť urýchlenej transformácie výsledkov výskumu do praxe. A samozrejme predstavil Slovensko ako budúcu krajinu, ktorá prevezme predsedníctvo v júli 2016 a ktorá bude tejto tematike venovať náležitú pozornosť.
V mesiaci február som sa takisto zúčastnila Informačného dňa k výzve na založenie EIT Food a EIT Manufacturing (KICs). EIT je kľúčovou hnacou silou trvalo udržateľného európskeho hospodárskeho rastu a konkurencieschopnosti. Posilňuje inovačnú schopnosť EÚ a jej členských štátov riešiť veľké výzvy, ktorým čelia európske spoločnosti.
Počas obdobia 2014 až 2020 prispieva EIT k všeobecným cieľom programu Horizont 2020 - rámcového programu pre výskum a inovácie. Informačný deň EIT, ktorý bol organizovaný pod záštitou programu Horizont 2020, predstavil strategické priority EIT. Účastníci boli oboznámení so základnou filozofiou výziev na predkladanie návrhov a takisto aj o postupe hodnotenia a pláne výziev. Hlavnými cieľmi konferencie bolo poskytnúť účastníkom informácie o výzve a pokyny pre potenciálnych žiadateľov pri predkladaní svojich projektov, aby bola zabezpečená  vysoká kvalita a úspešnosť  návrhov. EIT v januári otvorilo výzvu na predkladanie žiadostí pre vytvorenie nového KIC (Knowledge and Innovation Community) v oblastiach Food4Future – udržateľný dodávateľský reťazec od zdrojov až k zákazníkovi a Added-value Manufacturing.
Ďalšia veľmi zaujímavá a dôležitá konferencia, ktorá sa konala v Bruseli bola Digital4EU. Táto jednodňová konferencia bola zameraná na progres v jednotnom digitálnom trhu a bola to konferencia vysokej úrovne. Úvodnú reč mal komisár Günther Hermann Oettinger, ktorý v hrubých rysoch vykreslil obraz výziev, ktorým čelí EU. Hovoril o potrebe poskytnúť občanom potrebné digitálne zručnosti, ktoré prinášajú následne aj rast pracovných miest. Pán veľvyslanec Wepke Kingma (NL) oboznámil prítomných o minimálne 20 aktivitách v tejto oblasti, ktoré predsedajúca krajina organizuje počas svojho predsedníctva tak v Holandsku ako aj na pôde EK.

Organizačná a administratívna činnosť v SLORD

V mesiaci február som sa aktívne podieľala na organizácií akcií Workshop IND2016 a ReINEU2016 a HLSC meeting ReINEU2016, ktoré sa konali v priestoroch SLORD. Išlo o celodenný program, kde sa vyžadovala aktívna účasť zamestnancov SLORD. Naša kancelária, zabezpečovala všetky potrebné činnosti počas workshopu.
Vo februári som pripravila brožúru k plánovanej akcii - Stretnutie predsedov akadémií vied krajín V4 v Bruseli. Brožúra bola vytlačená v tlačovom centre CVTI.
Ďalej som zabezpečovala bežné činnosti súvisiace s chodom kancelárie.
 
Prevádzkovanie informačného portálu

Počas januára som pridávala informácie, výzvy, aktuality a podujatia na SLORD webovú stránku. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 Február 2016	
Dátum	Čas	Miesto	Účastník (SLORD)	Účastníci	Podujatie	
2. 2. 2016	11:30- 12:30	SOST	Soňa Pallayová	Terézia Lesayová	IGLO Open	
3.2. 2016	9.00-17.30	Borschette	Soňa Pallayová 		Programový výbor NMBP 	
4.2. 2016	9.00-12:30	SLORD	Soňa Pallayová	Dušan Šándor	Workshop IND2016 a ReINEU2016	
4.2. 2016	14.00-17.30	SLORD	Soňa Pallayová	Marta Špirková, Daniel Straka	HLSC meeting ReINEU2016	
12.2. 2016	14.00-15.30	NETHER	Soňa Pallayová 	Terézia Lesayová, 	IGLO Web Side training	
15.2. 2016	9.00- 18.00	Charlemagne Building	Soňa Pallayová		High - Level Conference on Energy - Intensive Industries	
18.2. 2016	9:00-17:30	Hôtel de la Poste T&T	Soňa Pallayová	Marta Špirková	Informačný deň k výzve na založenie EIT Food a EIT Manufacturing (KICs)	
25.2. 2016	9:00-17:30	Charlemagne Building	Soňa Pallayová		Digital4EU 2016	
	
Stretnutia a rokovania
Február  2016	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
2.2.2016	18.00-19.30	SLORD	Soňa Pallayová, 
	Klein  Lebbink, Paulina Bohmerová 	Príprava workshopu IND2016 a ReINEU201 	S pánom Lebbinkom a pani Bohmerovou som sa stretla v priestoroch SLORD a prediskutovali sme organizačné záležitosti týkajúce sa workshopu a HLSC.	
10.2.2016	18.00-21.00	Leuven	Soňa Pallayová	Štefan Kubíček	Návšteva predsedov akadémií vied vo vedeckom centre IMEC Leuven	Pán Dr Kubíček pôsobí ako jeden zo Slovákov vo vedeckom centre IMEC, kde sa v marci uskutoční návšteva predsedov akadémií vied krajín V4 a on tam bude zastupovať SR zo strany IMEC. Vymenili sme si informácie o tomto plánovanom podujatí.	
12.2.2016	9.30-11.00	Polsca	Soňa Pallayová,Terézia Lesayová, Daniel Straka, Marta Špirková 		Raňajky V4	Pravidelne stretnutie s kolegami z krajín V4 bolo tento krát organizované poľskou stranou. Prezentácia od  Christian Walther Brunn (DG for Research and Innovation) bola na tému  "Ex-Post-Evaluation of the 7th EU Framework Programme". Ďalšou témou stretnutia bola organizácia stretnutia predsedov akadémií vied krajín V4.	
17.2.2016	12.30-14.00	EK	Soňa Pallayová, 	Eszter Lakos	Návšteva predsedov akadémií vied vo vedeckom centre IMEC Leuven	Eszter Lakos ako zástupkyňa maďarskej strany zodpovedná za organizáciu stretnutia predsedov akadémií vied V4 nás informovala o krokoch maďarskej delegácie a hovorili sme o podrobnostiach programu.	
23.2.2016	14.00-15.30	CZELO	Soňa Pallayová		Návšteva predsedov akadémií vied	Cieľom stretnutia bola kompletizácia programu pripravovanej akcie. 	

5.  Odporúčané závery:
Aktívne sa zapojiť do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Je nevyhnutné  pokračovať v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je potrebné  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

2.	Informovanie a školenia
Je potrebné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Bude potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. V tomto duchu sa bude niesť aj pripravované stretnutie predsedov akadémií vied krajín V4 v marci 2016.
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 14.3.2016

Správu schválil:  prof. RNDr. Ján TURŇA, CSc., generálny riaditeľ  ......................................